Document ID: 32007D0349

KOMISIJAS LĒMUMS
(2007. gada 15. maijs),
ar ko groza Lēmumu 2006/609/EK, ar ko nosaka saistību apropriējumu paredzamo sadalījumu dalībvalstīm attiecībā uz Eiropas teritoriālās sadarbības mērķi laikposmā no 2007. līdz 2013. gadam, saistībā ar Bulgāriju un Rumāniju
(izziņots ar dokumenta numuru K(2007) 2047)
(2007/349/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 11. jūlija Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (1), un jo īpaši tās 18. panta 2. punktu,
tā kā:
(1)
Ar Lēmumu 2006/609/EK (2) Komisija noteica saistību apropriējumu paredzamo sadalījumu dalībvalstīm attiecībā uz Eiropas teritoriālās sadarbības mērķi laikposmā no 2007. līdz 2013. gadam.
(2)
Pēc Bulgārijas un Rumānijas pievienošanās saistību apropriējumu paredzamais sadalījums dalībvalstu reģioniem, kas ir tiesīgi gūt labumu no struktūrfondiem atbilstīgi Eiropas teritoriālās sadarbības mērķim, jānosaka arī šīm dalībvalstīm.
(3)
Tāpēc attiecīgi jāgroza Lēmums 2006/609/EK.
(4)
Skaidrības un juridiskās noteiktības labad šo lēmumu piemēro līdz ar Bulgārijas un Rumānijas pievienošanās dienu,
IR PIEŅĒMUSI ŠO LĒMUMU.
1. pants
Lēmuma 2006/609/EK pielikumu aizstāj ar šā lēmuma pielikumu.
2. pants
Šo lēmumu piemēro no 2007. gada 1. janvāra.
3. pants
Šis lēmums ir adresēts dalībvalstīm.
Briselē, 2007. gada 15. maijā

Labels: 2
19
5
18
15